Hea lugeja, näeme et kasutate vanemat brauseri versiooni või vähelevinud brauserit.
Parema ja terviklikuma kasutajakogemuse tagamiseks soovitame alla laadida uusim versioon mõnest meie toetatud brauserist:
Kuno Areng Autor/allikas: ERR
Mitu kummardust koorijuht Kuno Arengule
23. juulil on Kuno Arengu sünniaastapäev. Klassikaraadio pühendab sel päeval armastatud koorijuhile mitu saadet ja kõlab tema juhatamisel salvestatud muusika.
Pühapäeval. 22. juulil kell 12 on sarjas "Luukamber" oma professorit meenutamas dirigendid Olari Elts, Risto Joost, Peeter Perens, Laine Randjärv ja Veronika Portsmuth.
Kuula ka teisi saateid Luukamber:
https://klassikaraadio.err.ee/luukamber
Esmaspäeval, 23. juulil kell 14 Suveduur:
"Minu jaoks oli RAM ja Ernesaks sünonüümid. Nähtused, mida teadis terve rahvas," meenutab Kuno Areng oma esimesi kokkupuuteid tulevase professori ja meeskoori aadressil.
"Tegelikult sain ma RAMi pisiku juba Rakvere koolipäevilt, kui me just RAMi eeskujul tahtsime ka ise sama vägevat meeskoori teha."
Mõneaastataguse intervjuu Kuno Arenguga on toimetanud Kersti Inno.
Kuulame ka salvestisi Eesti Raadio arhiivist (1970-1979), Kuno Arengu juhatusel laulavad Eesti Rahvusmeeskoor ja Tallinna Kammerkoor:
- Gustav Ernesaks / Ilmar Sikemäe – "Veart kellad"
(Riiklik Akadeemiline Meeskoor)
- Veljo Tormis / Paul-Eerik Rummo – "Hamleti laul, I"
(Riiklik Akadeemiline Meeskoor)
- Veljo Tormis / Ain Kaalep – "Pikse litaania"
(Tauno Vahter, Ivar Laide, Mart Valdaru, Kaljo Räästas, Riiklik Akadeemiline Meeskoor)
- Gustav Ernesaks / August Alle – "Rabamaastik"
(Tallinna Kammerkoor)
- Gustav Ernesaks / Gustav Ernesaks – "Sireli, kas mul õnne"
(Tallinna Kammerkoor)
- Eduard Tubin / Ernst Enno – "Igatsus"
(Tallinna Kammerkoor)
- Eduard Tubin / Henrik Visnapuu – "Esimene kiri Ingile"
(Tallinna Kammerkoor)
Saate lõpus kõlab helisalvestis Kuno Arengu viimaselt dirigeerimiselt Tallinna Lauluväljakul, kui noorte laulupeol "Maa ja ilm" (2014) kõlas ühendkoori esituses Gustav Ernesaksa Lydia Koidula tekstile kirjutatud "Mu isamaa on minu arm".
Teisipäeval, 24. juulil kell 13 Suveduur:
Reportaaž esmaspäeva õhtul Järsil toimunud Kuno Arengu mälestuskivi avamiselt.
Kuno Areng (23. juuli 1929 – 8. detsember 2017) on laulupeoliikumisega olnud seotud alates 1965. aastast.
1960ndatesse jäävad ka tema suuremate tegude algused: Tallinna Kammerkoori loomine, Eesti Rahvusmeeskoori juures Gustav Ernesaksa ja Olev Oja kõrval dirigenditöö alustamine ja tudengite koolitamine muusikaakadeemias.
Kuno Arengu käe all on esiettekandes kõlanud lugematu arv uut Eesti koorimuusikat, ta oli ka üks jõulisemaid Varssavi Sügise muusikafestivali mõjutuste edasikandjaid meie muusikasse.
Arengu kuulsamad õpilased on Olari Elts ja Risto Joost.
Kuno Arengu ja Eesti Meestelaulu Seltsi eestvedamisel vahetati kümmekond aastat tagasi Pika Hermanni tornis lipulangetamise tseremoonia muusikana kõlanud saksa rahvalik viis "Mu isamaa armas" motiiviga Gustav Ernesaksa laulust "Mu isamaa on minu arm" ning Arengu roll oli suur ka Gustav Ernesaksa mälestussamba avamise juures Tallinna Lauluväljakul (2004).